Diari Oficial de la Generalitat Valenciana


Sumari del DOGV 9107, del 15-06-2021 (2021/6636)

RESOLUCIÓ número 419/2021, de 10 de juny, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeix, pel sistema de lliure designació, el lloc de treball de naturalesa funcionarial número 15, cap d'Unitat d'Anàlisi i Investigació II.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9107

Data del DOGV
:   15-06-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/6636


Data del document
:   10-06-2021

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * funcionari

RESOLUCIÓ número 419/2021, de 10 de juny, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeix, pel sistema de lliure designació, el lloc de treball de naturalesa funcionarial número 15, cap d'Unitat d'Anàlisi i Investigació II. [2021/6636]  
Mitjançant la Resolució número 318/2021, de 7 de maig, del director de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant, Agència), es convoca la provisió, pel sistema de lliure designació, del lloc de treball de naturalesa funcionarial número 15, cap d'Unitat d'Anàlisi i Investigació II, i s'aproven les bases que regeixen la convocatòria número LD 1/2021, publicada en el DOGV número 9084, de 14 de maig de 2021.  
Consta en l'expedient electrònic 2021/C06\_01/000001, l'informe preceptiu i vinculant emés per la cap d'Àrea d'Administració, Recursos Humans i Gestió Econòmica de l'Agència, en data 26 de maig de 2021, sobre el compliment dels requisits per part de les persones participants en l'esmentada convocatòria.  
Així mateix, consta en l'expedient, l'informe emés en data 9 de juny de 2020, relatiu a l'avaluació del contingut de l'estudi presentat per les persones aspirants, la fase d'entrevista, la comprovació i valoració dels mèrits al·legats així com de la trajectòria professional i de les habilitats, actituds i aptituds de les persones candidates en relació amb les funcions concretes a desenvolupar i els principis d'actuació del personal de l'Agència continguts en l'article 5 del seu Reglament de funcionament i règim interior.  
Sobre la base de la motivació en l'estudi dels mèrits al·legats, avaluació excel·lent del contingut de l'estudi crític presentat, la comprovació de les capacitats i els mèrits en la fase d'entrevista, així com de les habilitats, actituds i aptituds, es considera Vanesa Aguilar Raimundo, com la funcionària més idònia per a l'acompliment del lloc de treball número 15, amb la denominació de cap d'Unitat d'Anàlisi i Investigació II.  
  
De conformitat amb el que es disposa en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i fent ús de les funcions atribuïdes en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana i en l'article 13.1.d del Reglament de funcionament i règim interior de 27 de juny de 2019, de l'Agència (DOGV 8582, 02.07.2019), resolc:  
  
  
Primer  
Nomenar Vanesa Aguilar Raimundo, amb DNI \*\*0064\*\*, funcionària d'Administració local amb habilitació de caràcter nacional, subescala de secretaria-intervenció, grup A, subgrup A1, com a cap d'Unitat d'Anàlisi i Investigació II d'aquesta Agència, en el lloc número 15, subgrup A1, complement de destí 26 i complement específic E049.  
  
La presa de possessió en el nou destí es produirà el primer dia hàbil següent al de la publicació de la present resolució en el Diari Oficial de la Generalitat Valenciana.  
  
Segon  
Ordenar la publicació d'aquesta resolució en el Diari Oficial de la Generalitat Valenciana i en el Butlletí Oficial de les Corts Valencianes.  
  
Contra la present resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant del jutjat contenciós administratiu corresponent en el termini de dos mesos conforme amb el que es disposa en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altra acció que s'estime procedent.  
  
València, 10 de juny de 2021.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.